Αυτοκινητάμαξα σειράς ETR 470

Η σειρά ETR 470 είναι ηλεκτροκίνητες αμαξοστοιχίες υψηλής ταχύτητας που λειτουργούν από την Hellenic Train. Κατασκευάστηκαν από την ιταλική εταιρεία Fiat Ferroviaria και χρησιμοποιήθηκαν αρχικά σε διεθνή δρομολόγια ευρωπαϊκών σιδηροδρομικών φορέων. Στην Ελλάδα τέθηκαν σε εμπορική υπηρεσία στις 25 Μαρτίου 2021.  Συνολικά παρήχθησαν εννέα μονάδες, εκ των οποίων σήμερα κυκλοφορούν πέντε. 

 Χαρακτηριστικά 
Οι συρμοί έχουν χωρητικότητα περίπου 475 επιβατών και διαθέτουν εστιατόριο. Η μέγιστη ταχύτητά τους φθάνει τα 200 km/h, ενώ ο σχεδιασμός τους έγινε από τον ιταλικό οίκο Giugiaro. Διαθέτουν μηχανισμό ανάκλισης έως 8° και είναι κατασκευασμένοι για τάση 25 kV, συμβατή με το ελληνικό δίκτυο.

 Εσωτερικές εικόνες 

 Ιστορικό 
Οι 9 ηλεκτροκίνητες αυτοκινητάμαξες σειράς ETR 470 κατασκευάστηκαν μεταξύ του 1993 και του 1996 και ανήκαν αρχικά στην Ελβετική εταιρεία Cisalpino. Συνολικά, κόστισαν 16,85 εκατομμύρια ευρώ το καθένα.

Ως μέρος της οικογένειας Pendolino, ήταν μια αναβαθμισμένη έκδοση του ETR 460 προσαρμοσμένη για υπηρεσίες σε ηλεκτροδοτούμενες γραμμές των 3 kV DC στην Ιταλία και των 15 kV 16.7 Hz AC στην Ελβετία και την Γερμανία. Οι συρμοί ETR 470 χρησιμοποιούνταν για ταχείες υπηρεσίες μεταξύ Ιταλίας και Ελβετίας.

Λόγω των συνεχών βλαβών, τα ETR 470 είχεν πολύ αρνητική υποδοχή στην Ελβετία. Το κόστος συντήρησης ήταν τέσσερις φορές υψηλότερο σε σύγκριση με τα τρένα ICN. Η τελική απόφαση για την απόσυρση τους ελήφθη αφότου ένα από αυτά τυλίχθηκε στις φλόγες στις 17 Μαΐου 2011 στο ελβετικό χωριό Ambrì. Ο εκπρόσωπος της Ελβετικής Ένωσης για τις Μεταφορές και το Περιβάλλον τα περιέγραψε ως «μη αντάξια των Ελβετικών Σιδηροδρόμων», ενώ ο διευθύνων σύμβουλος των Ελβετικών Ομοσπονδιακών Σιδηροδρόμων δήλωσε ότι ήθελε να «βάλει τέλος σε αυτόν τον τρόμο». Μετά από ανεπιτυχείς προσπάθειες της SBB να πουλήσει τα τρένα, τρία ελβετικά ETR 470 διαλύθηκαν τον Νοέμβριο του 2015. Το ETR 470 009, ιδιοκτησίας της SBB, χρονομισθώθηκε (leased) στην Trenitalia από τις 31 Μαρτίου 2017 ως αντικατάσταση ενός ιταλικού ETR 610 μετά από σοβαρή ζημιά από εκτροχιασμό στη Λουκέρνη στις 22 Μαρτίου 2017.

 Ερχομός στην Ελλάδα 
Μέχρι το 2021, τα ιταλικά ETR 470 χρησιμοποιούνταν για τις υπηρεσίες υψηλής ταχύτητας στη γραμμή Ρώμη-Ρέτζιο Καλαμπρία ως Frecciabianca. Το 2019, αποφασίστηκε ότι τα 5 που είχαν απομείνει θα χρησιμοποιούνταν στη υπεραστική σιδηροδρομική γραμμή Αθήνών – Θεσσαλονίκης που εκτελείται από τη θυγατρική της Ferrovie dello Stato Italiane, την Hellenic Train. Οι μονάδες επρόκειτο να μετατραπούν για χρήση στην Ελλάδα, δηλαδή ο υπάρχων εξοπλισμός 3 kV DC έπρεπε να αντικατασταθεί με εξοπλισμό  25 kV 50 Hz AC, καθώς και να εξοπλιστούν με ενσωματωμένο εξοπλισμό ETCS.

Τον Αύγουστο του 2018, μια παρόμοια μονάδα σειράς ETR 485 μεταφέρθηκε στην Ελλάδα για δοκιμαστικούς σκοπούς, εν αναμονή της άφιξης του στόλου των πεντε ETR 470. Ωστόσο, αυτή η μονάδα δεν είχε σχεδιαστεί για το ελληνικό δίκτυο, και έτσι αποφασίστηκε αντ' αυτής να τεθούν σε λειτουργία οι ETR 470, οι οποίοι αρχικά αναμενόταν να έρθουν το 2019 με την ολοκλήρωση και πιστοποίηση των μετατροπών τους (ηλεκτροκίνηση και ETCS).

Ωστόσο, τον Φεβρουάριο του 2020, η καθυστέρηση προετοιμασίας του αμαξοστασίου της Hellenic Train στην Θεσσαλονίκη για να υποδεχθεί τα ETR 470, προκάλεσε καθυστέρηση στην παράδοση των μονάδων. Αντί να φτάσουν μέχρι το καλοκαίρι του 2020, η παράδοση αναβλήθηκε για τα τέλη του 2020 ή τις αρχές του 2021. Η παράδοση καθυστέρησε ακόμη περισσότερο, και η πρώτη μονάδα ήταν τελικά προγραμματισμένη να φτάσει στις 18 Ιανουαρίου 2021 στη Θεσσαλονίκη μέσω ενός δρομολογίου από την Πιατσέντσα της Ιταλίας. Ο πρώτος συρμός ETR 470 ολοκλήρωσε τους ελέγχους του στις 10 Ιανουαρίου 2021 και αναχώρησε από το Μιλάνο για τη Θεσσαλονίκη, όπου έφτασε στις 16 Ιανουαρίου 2021, δύο ημέρες νωρίτερα από το πρόγραμμα. Τρία ακόμη τρένα έφτασαν στην Ελλάδα το 2021 ,το τέταρτο τον Ιανουάριο του 2022 και το πέμπτο αργότερα στο 2022. Στις 15 Μαΐου 2022 τα τρένα ξεκίνησαν τη λειτουργία τους στη σύνδεση μεταξύ Θεσσαλονίκης και Αθήνας.

 Εμφάνιση 
Ο αρχικός χρωματισμός περιλάμβανε λευκό σώμα με πράσινες, μπλε και μαύρες ρίγες, καθώς και κόκκινα στοιχεία στη μετώπη. Αργότερα, με την Cisalpino, αντικαταστάθηκε από ασημί χρώμα με μπλε κυματιστή ρίγα στα πλαϊνά και μαύρη λωρίδα γύρω από τα παράθυρα.

 Εξέλιξη 

 Εξωτερικοί σύνδεσμοι 

 Πληροφορίες στην επίσημη ιστοσελίδα 

 Παραπομπές 

Κατηγορία:Σιδηροδρομικές μεταφορές στην Ιταλία
Κατηγορία:Διεθνή σιδηροδρομικά δίκτυα